Класны кіраўнік прызначаецца загадам кіраўніка ўстановы адукацыі з ліку настаўнікаў на перыяд навучання вучняў ва ўстанове агульнай сярэдняй адукацыі. Аплата працы класнага кіраўніка забяспечваецца за кошт выдзеленых на клас 5 гадзін арганізацыйна-выхаваўчай работы. Як паказвае практыка, гэтыя гадзіны выкарыстоўваюцца ў школах не толькі для аплаты працы класных кіраўнікоў, але і для аплаты за загадванне кабінетам, за прышкольны ўчастак і г.д.